Text file: 10168.txt
author: Izbrisan Uporabnik 22254
downvotes: 1
end consideration date: 2019-07-10
id: '10168'
number comments: 0
number views: 1460
proposal type: Odziv pristojnega organa
response: "Odziv Ministrstva za javno upravo\n\nZakon o javnem naro\u010Danju (v nadaljevanju:\
  \ ZJN-3) izpostavljeno tematiko ureja v 61., 67. in 74. \u010Dlenu. V teh dolo\u010D\
  bah so postavljena pravila glede objavljanja dokumentacije, njene dostopnosti in\
  \ dolo\u010Danja rokov. ZJN-3 dolo\u010Da, da mora naro\u010Dnik od datuma objave\
  \ obvestila o javnem naro\u010Dilu z elektronskimi sredstvi zagotoviti neomejen,\
  \ popoln, neposreden in brezpla\u010Den dostop do dokumentacije v zvezi z oddajo\
  \ javnega naro\u010Dila, nadalje pa dolo\u010Da, da \u010De naro\u010Dnik pravo\u010D\
  asno prejme zahtevo, mora vsem gospodarskim subjektom, ki sodelujejo v postopku\
  \ javnega naro\u010Danja, najpozneje \u0161est dni pred iztekom roka za oddajo ponudb\
  \ zagotoviti dodatne informacije v zvezi s specifikacijami in vse dodatne dokumente.\
  \ Le \u010De naro\u010Dnik v odprtem postopku (oziroma na splo\u0161nem podro\u010D\
  ju tudi v omejenem postopku), skraj\u0161a rok za oddajo ponudb iz razloga nujnosti,\
  \ je ta rok \u0161tiri dni pred iztekom roka za oddajo ponudb.\n\nV skladu s 67.\
  \ \u010Dlenom se kot del dokumentacije \u0161tejejo tudi informacije, ki jih posreduje\
  \ naro\u010Dnik gospodarskim subjektom, sodelujo\u010Dim v postopku javnega naro\u010D\
  anja, prav tako se informacije, ki jih posreduje naro\u010Dnik gospodarskim subjektom\
  \ na portalu javnih naro\u010Dil ali prek njega, \u0161tejejo za spremembo, dopolnitev\
  \ ali pojasnilo dokumentacije v zvezi z oddajo javnega naro\u010Dila, \u010De iz\
  \ vsebine informacij izhaja, da se z njimi spreminja ali dopolnjuje ta dokumentacija\
  \ ali \u010De se s pojasnilom odpravlja dvoumnost navedbe v tej dokumentaciji. V\
  \ skladu z drugim odstavkom tega \u010Dlena pa po izteku roka za prejem ponudb naro\u010D\
  nik ne sme ve\u010D spreminjati ali dopolnjevati dokumentacije v zvezi z oddajo\
  \ javnega naro\u010Dila.ZJN-3 pa nadalje glede rokov dolo\u010Da, da mora naro\u010D\
  nik pri dolo\u010Danju rokov za prejem ponudb in prijav za sodelovanje upo\u0161\
  tevati kompleksnost javnega naro\u010Dila in \u010Das, potreben za pripravo ponudb\
  \ ali prijav, pri tem pa ne sme posegati v minimalne roke iz 40. do 45. \u010Dlena\
  \ tega zakona. Prav tako dolo\u010Da, v katerih primerih je podalj\u0161anje roka\
  \ obvezno, in sicer \u010De iz kakr\u0161nega koli razloga dodatne informacije,\
  \ \u010Deprav jih je gospodarski subjekt pravo\u010Dasno zahteval, niso bile predlo\u017E\
  ene najpozneje \u0161est dni pred iztekom roka za prejem ponudb (oz. \u0161tiri\
  \ dni v primerih nujnosti) in tudi, \u010De je bila dokumentacija v zvezi z oddajo\
  \ javnega naro\u010Dila bistveno spremenjena pozneje kot \u0161est dni pred iztekom\
  \ roka za prejem ponudb (oz. \u0161tiri dni v primerih nujnosti). Podalj\u0161anje\
  \ roka mora biti sorazmerno s pomembnostjo informacij ali sprememb.Navedena pravila,\
  \ dolo\u010Dena v ZJN-3, izhajajo tudi iz dolo\u010Db javno naro\u010Dni\u0161ke\
  \ direktive (npr. 47. \u010Dlen in 53. \u010Dlen Direktive 2014/24/EU) in so tako\
  \ povsem skladna s pravnim redom EU. Na podlagi navedenega ugotavljamo, da je obstoje\u010D\
  a zakonodaja ustrezna in skladna z evropskim pravnim redom, prav tako pa nalaga\
  \ naro\u010Dnikom sorazmerna in transparentna ravnanja. Zaradi navedenega tako ne\
  \ zaznavamo potrebe po takoj\u0161njem ukrepanju, je pa pobuda vsekakor primerna\
  \ za nadaljnji razmislek ob morebitni prihodnji spremembi zakonodaje s tega podro\u010D\
  ja, pri \u010Demer pa je pred tem potrebno izvesti ustrezne analize obstoje\u010D\
  ega stanja, pregledati primerjalno pravno ureditev drugih dr\u017Eav \u010Dlanic,\
  \ in prou\u010Diti tudi vpliv na delo naro\u010Dnikov, saj so nekatera javna naro\u010D\
  ila pripravljena s sodelovanjem zunanjih sodelavcev ali pa gre za kompleksna vpra\u0161\
  anja in je pri pripravi in posredovanju odgovora potrebnega ve\u010D \u010Dasa.\
  \ Ministrstvo za javno upravo si sicer vseskozi in si bo tudi v bodo\u010De prizadevalo\
  \ za izbolj\u0161anje ureditve javnih naro\u010Dil, zlasti za enostavnej\u0161i,\
  \ debirokratiziran in informacijsko podprt sistem javnega naro\u010Danja ter ve\u010D\
  jo konkuren\u010Dnost in gospodarnej\u0161o rabo javnih sredstev, kar je mogo\u010D\
  e dose\u010Di tudi z zagotavljanjem zadostnih, ustreznih in pravo\u010Dasnih informacij\
  \ za pripravo kakovostnih ponudb. Predlagano pobudo in njeno ustreznost bomo tako\
  \ v primeru morebitne prihodnje spremembe zakonodaje preverili tudi z vso strokovno\
  \ javnostjo in drugimi dele\u017Eniki."
response date: 2019-07-30
response due date: null
sent date: 2019-06-10
title: "Javna naro\u010Dila - skraj\u0161anje roka za odgovore"
upvotes: 73
url: https://predlagam.vladi.si/predlog/10168
